वित्त मंत्रालय भारत ने आधार क्षरण एवं लाभ स्थानांतरण (बीईपीएस) की रोकथाम हेतु कर संधि से संबंधित उपायों को लागू करने के लिए आज पेरिस में बहुपक्षीय समझौते पर हस्ताक्षर किये केन्द्रीय वित्त रक्षा एवं कंपनी मामलों के मंत्री श्री अरुण जेटली ने आज पेरिस स्थित ओईसीडी के मुख्यालय में आयोजित एक समारोह में आधार क्षरण एवं लाभ स्थानांतरण (बीईपीएस) की रोकथाम हेतु कर संधि से संबंधित उपायों को लागू करने के लिए बहुपक्षीय समझौते पर हस्ताक्षर किये। यह आक्रामक कर नियोजन की समस्या से निपटने के लिए वैश्विक स्तर पर किये जा रहे प्रयासों में सहयोग के लिए भारत की प्रतिबद्धता की पुष्टि करता है।